Ŋutinya 26: Hiob Wɔ Nutefe na Mawu
DƆNƆ sia fe nu mewɔ nublanui na wòa? Eŋkɔe nye Hiob, eye srɔ̃a enye nyɔnu ma. Ènya nya, si gblɔm wòle na Hiob mahã? ‘Ƒo fi de Mawu, ne nàku.’ Na míakpɔ nusitae nyɔnua gblɔ nya ma kple nusitae Hiob kpe fu alea gbegbe ɖo la ɖa.
Hiob nye nutefewɔla aɖe, si ɖo to Yehowa. Enɔ Uz-nyigba dzi, afisi medidi boo tso Kanaan o. Yehowa lɔ̃ Hiob ŋutɔ, gake ame aɖe li si lé fui. Ènya amesi wònyea?
Eyae nye Satana Abosam. Ðo ŋku edzi be Satana ye nye mawudɔla vɔ̃ɖi, si lé fu Yehowa. Ete ŋu ble Adam kple Xawa be wogbe toɖoɖo Yehowa, eye wòsusu be yeate ŋu able amesiame hã woagbe toɖoɖo Yehowa. Gake ɖe wòte ŋu wɔea? Ao. Wò ya bu ŋutsu kple nyɔnu nutefewɔla geɖe, siwo ŋu míesrɔ̃ nu le la ŋu kpɔ. Wo dometɔ neni ŋkɔe nàte ŋu ayɔ?
Esime Yakob kple Yosef woku le Egipte megbe la, Hiob ye nye nutefewɔla vevitɔ na Yehowa le anyigba blibo la katã dzi. Yehowa di be yeana Satana nanya bena mate ŋu ana amesiame nazu ame vɔ̃ɖi o, eyata egblɔ bena: ‘Kpɔ Hiob ɖa. Kpɔ alesi wòwɔa nutefee nam ɖa.’
Satana ke ɖi be: ‘Ewɔa nutefe, gake esi nèyrae, eye nu nyui geɖe le esi la tae. Gake ne èxɔ nusiawo le esi la, afo fi ade wò.’
Eyata Yehowa gblɔ bena: ‘Heyi. Xɔ wo le esi. Sẽ ŋuta, siwo katã nèdi la le Hiob ŋu. Míakpɔe ɖa be afo fi adem hã. Ðeko nàkpɔ nyuie be nàgawui o.’
Gbã la, Satana na be fiafiwo va fi Hiob fe nyiwo kple kposɔwo, eye wowu efe alẽwo. Emegbe ewu viaŋutsu kple vianyɔnu 10 le ahomya aɖe me. Ema yome la, Satana kplɔ dɔléle dziŋɔ sia fu Hiob. Hiob kpe fu vevie ŋutɔ. Ema tae Hiob srɔ̃ gblɔ nɛ be: ‘Ƒo fi de Mawu, ne nàku.’ Gake Hiob mewɔe o. Hekpe ɖe eŋu la, aʋatsoxɔlɔ̃ aɖewo va egbɔ hegblɔ nɛ bena agbe baɖa aɖee wònɔ. Gake Hiob yi nutefewɔwɔ dzi.
Esia na Yehowa kpɔ dzidzɔ ŋutɔ, eye wòyra Hiob emegbe abe alesi nàte ŋu akpɔe le nɔnɔmetata la mee ene. Eda efe dɔlélea nɛ wòvɔ. Egadzi vi 10, siwo nya kpɔ wu tsãtɔwo; eye efe nyiwo, alẽwo kple kposɔwo dzi ɖe edzi zi eve wu esiwo nɔ esi tsã.
Ðe nànye nutefewɔla na Yehowa ɖaa abe Hiob enea? Ne ète ŋui la, Mawu ayra wò hã. Àte ŋu ava nɔ agbe tegbee ne wowɔ anyigba blibo la katã wònya kpɔ abe Eden-bɔ ene.
Hiob 1:1-22; 2:1-13; 42:10-17.
Nyabiabiawo
- Amekae nye Hiob?
- Nukae Satana dze agbagba be yeawɔ, gake ɖe wòte ŋu wɔea?
- Nukae Yehowa ɖe mɔ na Satana be wòawɔ, eye nukatae?
- Nukatae Hiob srɔ̃ gblɔ nɛ be ‘wòafo fi de Mawu ahaku’ ɖo? (Kpɔ nɔnɔmetataa.)
- Abe alesi nàkpɔe le nɔnɔmetata evelia me ene la, aleke Yehowa yra Hiob, eye nukatae?
- Ne míewɔ nutefe na Yehowa abe Hiob ene la, yayra kawoe míaxɔ?
Nyabiabia bubuwo
- Xlẽ Hiob 1:1-22.
Aleke Kristotɔ siwo li egbea ate ŋu asrɔ̃ Hiob? (Hiob 1:1; Fil. 2:15; Pet. II, 3:14)
- Xlẽ Hiob 2:1-13.
Mɔ eve siwo to vovo na wo nɔewo kawo nue Hiob kple srɔ̃a wɔ nu ɖe Satana fe yometitia nu le? (Hiob 2:9, 10; Lod. 19:3; Mixa 7:7; Mal. 3:14)
- Xlẽ Hiob 42:10-17.
Aleke yayra si Hiob xɔ kple esi Yesu xɔ le efe nutefewɔwɔ ta la ɖi wo nɔewoe? (Hiob 42:12; Fil. 2:9-11)
Aleke yayra siwo Hiob xɔ le efe nutefewɔwɔ na Mawu ta dea dzi fo na míi? (Hiob 42:10, 12; Heb. 6:10; Yak. 1:2-4, 12; 5:11)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn twi_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn